12怪盜|Edan孖Dee扮保安入場謝票 :我哋蒙騙咗好多fans
《12怪盜》沙田謝票小分隊有「華安」!而向來十分重視愚人節嘅Edan ,仲拉埋Dee(何啟華)一齊以保安look出場,連佢自己都話呢身打扮可遇不可求。電影票房達1200萬,Edan表示連續多日謝票,完全感受到fans嘅愛。「你哋係不論咩作品都會支持,所以我哋會繼續努力,做多啲好作品。」Dee哥讚好《12怪盜》之餘,亦不忘為今日推出新歌MV嘅Edan 宣傳。
首次出現喺《12怪盜》謝票小分隊嘅Dee哥,表示十分過癮,大讚今日嘅造型無得輸,又透露佢哋護送Jer 離場時,連粉絲都唔察覺,十分好笑。
講到妹妹小如豬近期勤力健身下,成功瘦身後被指同千年一遇嘅日本女星橋本環奈有幾分相似,向來「妹控」嘅Edan就大讚小如豬「梗係靚啦」